**O b r a z l o ž e n j e**

Člankom 10. Zakona o zaštiti od buke („Narodne Novine“ br. 30/09, 55/13, 153/13, 41/16, 114/18 i 14/21) propisano je da predstavničko tijelo jedinice lokalne i područne /regionalne/ samouprave određuju ulice, dijelove ulica i naselja, trgove i druge lokacije u kojima je moguće prekoračiti dopuštene razine buke. Gradonačelnik Grada Zadra je 15. veljače 2024. godine donio Zaključak kojim je utvrđen Nacrt Odluke o dopunama Odluke o lokacijama i uvjetima za održavanje javnih skupova i manifestacija na području Grada Zadra, KLASA: 351-01/23-01/04, URBROJ: 2198/01-2-23-9, i to za lokacije na prijedlog Turističke zajednice Grada Zadra.

Temeljem članka 11. Zakona o pravu na pristup informacijama (NN br. 25/13, 85/15, 69/22), jedinice lokalne samouprave dužne su provoditi savjetovanje s javnošću pri donošenju općih akata odnosno drugih strateških ili planskih dokumenata kad se njima utječe na interes građana i pravnih osoba.

U cilju upoznavanja javnosti s nacrtom prijedloga Odluke o dopunama Odluke o lokacijama i uvjetima za održavanje javnih skupova i manifestacija na području Grada Zadra, pribavljanja mišljenja, primjedbi i prijedloga zainteresirane javnosti, te u konačnici donošenja što kvalitetnijeg akta, predlaže se za Nacrt predmetne Odluke, provesti javno savjetovanje, koje se objavljuje na internetskim stranicama Grada Zadra, s rokom od 30 dana.